Da Korntauern is scho vo de Röma ois Passiwagaung gnutzt wuan. Da Aunkogl söwa is ois easchta Gletschagipfl iwahaupt und ois ana vo de easchtn Dreitausenda bestiagn wuan und zwoa 1762 vom Bauan Patschg; ea hod den Weg duachs Aunlauftoi gnumman. De easchte touristische Easteigung hod da Koarl Thurwieser mim Jaga Ries aum 17. Oktoba 1822 gschofft, des haum eahna da Erzherzog Johann und da Baron Herberts mit mehran Fiahran aum 4. August 1826 nochgmocht, beide Moi eppa iwan heitign Noamoiweg.